text: mama no kapah(青年幹部)----cangra ko midimata'ay(擔當) to demak no niyaro’ . Ano ira komisaloma’ay no niyaro'. tayni i mama no kapah a miteng(請示) . ta cipinang cangra a milekal to polong finawelan a ma papadapadang(相互幫忙) . O mama no kapah ko mikowanay(審定) to ciraraway ato tadamaanay a tamdaw . Itiya ho .o kohyak(法規) no niyaro’ ato sarikec to kapah . o mama no kapah ko citodongay . ano ciraraw ko cimacima no niyaro' . matefoc to kolong , fafoy , 'ayam . kirami , maseti’(鞭打)ko romaromaroma . Malepon ko kapipanayan(收割) . i ’ayaw no kailisinan(豐年祭) . Maraheker(興憤) ko faloco’ no polong a finawelan no niyaro’ a hinatala(期待) to pilisin .Mafana’ ko ci kawasay(巫師) a mitangic to kakarayan a misolac(解除) to ci adadaay ato mapalesay(病痛) . O nano ci Marangan misitapang ko matiniay a lekakawa(習俗) no niyaro' . Ano ciromi’ad ko masaselalay no kapot no fa’inayan .tayra i 'alo a misedef(做水壩) ato milesi’ . itira matomes ko kanas to misetikan . Tayra i riyar mifoting ko mama no kapah . mitapal cangra to picelem no kapah . Ano ira ko tadacaayay(無能力) a kapot . oraan ko mamatefoc hananay kira . Ikor sato mala afedo’ay(頭目) to no niyaro' ci Marang Pawpaw .itiya keriren(帶領) ningra ko finawelan(群眾) no niyaro’ a tayra i kadadapidapic(其他部落) no niyaro’ a palafang (友好關係). Pa’araw to kero ato patengil to radiw .Ma lalicay to pi’adop , pi pana’ .masasiyay(競技) to 'icel a comikay . todong o pisanga’ay to roma a niyaro’ . Matini a hatini to ko mihecaan ako .Iraay ho ko sefi no niyaro niyam .Nikaorira .maliyaway(改建) to a patireng to ’amoto .ira to ko dahong(天遮) . caay to katalaw to 'orad ato cidal . Ira ko pita’ongan to sapacakat(祭堂) to mato’asay .Todong o pipalawinaan(寄託) no harateng(心靈) .Kita o pangcah aka palasawaden(放棄) ita ko sefi .Nanay mafana’ ko kararerarem(子孫) to hatiniay a kalekakawa(文化) no niyaro’ .